CELEX: 22017D1315
Language: sl
Date: 2016-02-05 00:00:00
Title: Sklep Skupnega odbora EGP št. 32/2016 z dne 5. februarja 2016 o spremembi Priloge XX (Okolje) k Sporazumu EGP [2017/1315]

20.7.2017   
               
               
                  SL
               
               
                  Uradni list Evropske unije
               
               
                  L 189/51
               
            SKLEP SKUPNEGA ODBORA EGP
      št. 32/2016
      z dne 5. februarja 2016
      o spremembi Priloge XX (Okolje) k Sporazumu EGP [2017/1315]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Izvedbeni sklep Komisije 2014/895/EU z dne 10. decembra 2014 o določitvi oblike za sporočanje podatkov iz člena 21(3) Direktive 2012/18/EU Evropskega parlamenta in Sveta o obvladovanju nevarnosti večjih nesreč, v katere so vključene nevarne snovi (1), je treba vključiti v Sporazum EGP.
               
            
                  (2)
               
               
                  Izvedbeni sklep Komisije 2014/896/EU z dne 10. decembra 2014 o določitvi oblike za sporočanje informacij držav članic o izvajanju Direktive 2012/18/EU Evropskega parlamenta in Sveta o obvladovanju nevarnosti večjih nesreč, v katere so vključene nevarne snovi (2), je treba vključiti v Sporazum EGP,
               
            
                  (3)
               
               
                  Prilogo XX k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Priloga XX k Sporazumu EGP se spremeni:
      
                  1.
               
               
                  besedilo točke 23aa (črtana) se nadomesti z naslednjim:
                  „32014 D 0896: Izvedbeni sklep Komisije 2014/896/EU z dne 10. decembra 2014 o določitvi oblike za sporočanje informacij držav članic o izvajanju Direktive 2012/18/EU Evropskega parlamenta in Sveta o obvladovanju nevarnosti večjih nesreč, v katere so vključene nevarne snovi (UL L 355, 12.12.2014, str. 55).“;
               
            
                  2.
               
               
                  za točko 23c (črtana) se vstavi naslednja točka:
                  
                              „23d.
                           
                           
                              
                                 32014 D 0895: Izvedbeni sklep Komisije 2014/895/EU z dne 10. decembra 2014 o določitvi oblike za sporočanje podatkov iz člena 21(3) Direktive 2012/18/EU Evropskega parlamenta in Sveta o obvladovanju nevarnosti večjih nesreč, v katere so vključene nevarne snovi (UL L 355, 12.12.2014, str. 51).“
                           
                        
            Člen 2
      Besedili izvedbenih sklepov 2014/895/EU in 2014/896/EU v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
      Člen 3
      Ta sklep začne veljati 6. februarja 2016 pod pogojem, da so bila predložena vsa uradna obvestila v skladu s členom 103(1) Sporazuma EGP (*1), ali na dan začetka veljavnosti Sklepa Skupnega odbora EGP št. 193/2015 z dne 10. julija 2015 (3), če slednje nastopi pozneje.
      Člen 4
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
      
         V Bruslju, 5. februarja 2016
         
            
               Za Skupni odbor EGP
            
            
               Predsednik
            
            Claude MAERTEN
         
      
      
         (1)  UL L 355, 12.12.2014, str. 51.
      
         (2)  UL L 355, 12.12.2014, str. 55.
      
         (*1)  Navedena ni nobena ustavna zahteva.
      
         (3)  UL L 8, 12.1.2017, str. 29.